Jeremia 3 | Bibele e Inthaneteng | Phetolelo ea Lefatše le Lecha
3 Ho na le polelo e reng: “Haeba monna a ka re mosali oa hae a tsamaee ’me a tloha ho eena ’me ea e-ba oa monna e mong, na monna eo o lokela ho khutlela ho eena hape?”+ Na ka sebele naha eo ha ea silafatsoa?+ “U entse botekatse le metsoalle e mengata;+ ’me na u lokela ho khutlela ho ’na?”+ ho bolela Jehova. 2 “Phahamisetsa mahlo litseleng tse tsamauoang haholo ’me u bone.+ Ke hokae moo u sa kang ua beteloa teng?+ U ba luletse haufi le tsela, joaloka Moarabia lefeelleng;+ ’me u ntse u silafatsa naha ka liketso tsa hao tsa botekatse le ka bobe ba hao.+ 3 Kahoo lipula tsa melupe li thibetsoe,+ esita le pula ea selemo ha ea ’na.+ U na le phatla e tšoanang le ea mosali ea etsang botekatse. U hanne ho ikutloa u tlotlolohile.+ 4 Na ho tloha joale ho ea pele u hoelelitse ho ’na, ‘Ntate,+ u motsoalle ea tšepeloang makunutu oa bocha ba ka!+ 5 Na motho o lokela ho lula a halefile ho isa nakong e sa lekanyetsoang, kapa a lule a shebeletse ho hong ka ho sa feleng?’+ Bona! U buile, ’me ua tsoela pele ho etsa lintho tse mpe ’me ua hlōla.”+ 6 Jehova a re ho ’na matsatsing a Morena Josiase:+ “‘Na u bone seo Iseraele e sa tšepahaleng e se entseng?+ E tsamaea holim ’a thaba e ’ngoe le e ’ngoe e phahameng+ le ka tlas’a sefate se seng le se seng se behang haholo,+ e le hore e ka etsa botekatse moo.+ 7 Ka mor’a hore e etse lintho tsena tsohle ke ile ka ’na ka re e lokela ho khutlela ho ’na, empa ha ea ka ea khutla;+ ’me Juda ea ’na ea talima morali’abo eona oa molotsana.+ 8 Ha ke bona hoo, ka lebaka la hore Iseraele e sa tšepahaleng e febile, ke ile ka re e tsamaee+ ’me ka e fa lengolo la ho e hlala ka ho feletseng,+ empa leha ho le joalo morali’abo eona Juda ea sebetsang ka bolotsana ha aa ka a tšoha, empa le eena a qala ho ea ’me a etsa botekatse.+ 9 Botekatse ba eona bo etsahetse ka lebaka la pono ea eona ea booatla, ’me ea ’na ea silafatsa naha+ ea feba le majoe le lifate;+ 10 ho sa tsotellehe sena sohle morali’abo eona oa molotsana Juda ha aa ka a khutlela ho ’na ka pelo eohle ea hae,+ haese ka bohata feela,’+ ho bolela Jehova.” 11 Jehova a tsoela pele ho re ho ’na: “Iseraele e sa tšepahaleng e pakile hore moea oa eona o lokile ho feta oa Juda e sebetsang ka bolotsana.+ 12 E-ea, ’me u phatlalatse mantsoe ana ka leboea+ u re: “‘“Khutlang, Lōna Baiseraele ba koenehileng,” ho bolela Jehova.’+ ‘“Nke ke ka le sosobanyetsa sefahleho ka bohale,+ etsoe kea tšepahala,”+ ho bolela Jehova.’ ‘“Nke ke ka lula ke halefile ho isa nakong e sa lekanyetsoang.+ 13 Feela le ele hloko phoso ea lōna, etsoe le sitetsoe Jehova Molimo oa lōna.+ Le ile la tsoela pele ho hasanyetsa litsela tsa lōna ho basele+ ka tlas’a sefate se seng le se seng se behang haholo,+ empa ha lea ka la mamela lentsoe la ka,” ho bolela Jehova.’” 14 “Khutlang, Lōna bara ba koenehileng,”+ ho bolela Jehova. “Etsoe ke fetohile monghali eo e leng monna oa lōna;+ ’me ke tla le nka, a le mong motseng le ba babeli lelapeng, ’me ke tla le tlisa Sione.+ 15 Ke tla le fa balisa ba tumellanong le pelo ea ka,+ ’me ka sebele ba tla le fepa tsebo le temohisiso.+ 16 Le tla ngatafala ’me ka sebele le behe litholoana naheng matsatsing ao,” ho bolela Jehova.+ “Ha ba sa tla hlola ba re, ‘Areka ea selekane sa Jehova!’+ leha e le hore e tla fihla pelong, kapa ba e hopole kapa ba e hloloheloe,+ ’me ha e sa tla hlola e etsoa. 17 Ka nako eo ba tla bitsa Jerusalema terone ea Jehova;+ ’me lichaba tsohle li tla phuthehela+ ho eona lebitsong la Jehova Jerusalema,+ ’me ha li sa tla hlola li latela manganga a lipelo tsa tsona tse mpe.”+ 18 “Matsatsing ao ba ntlo ea Juda ba tla tsamaea haufi le ba ntlo ea Iseraele,+ ’me ba tla tsoa hammoho+ naheng ea leboea ba kene naheng eo ke e fileng baholo-holo ba lōna e le lefa.+ 19 Ke itse, ‘Ke u behile har’a bara ’me ke u file naha e lakatsehang hakaakang,+ lefa la mokhabiso la mabotho a lichaba!’ Hape ke itse, ‘“Ntate!”+ Le tla hoeletsa ho ’na, ’me le ke ke la tlohela ho ntatela.’ 20 ‘Kannete joalokaha mosali ka bolotsana a tlohile ho motsoalle oa hae,+ ka ho tšoanang, Lōna ba ntlo ea Iseraele, le ntšebelitse ka bolotsana,’+ ho bolela Jehova.” 21 Ho utloahetse molumo litseleng tse tsamauoang haholo, sello, likōpo tse tiileng tsa bara ba Iseraele. Etsoe ba sothile litsela tsa bona;+ ba lebetse Jehova Molimo oa bona.+ 22 “Khutlang, lōna bara ba koenehileng.+ Ke tla folisa boemo ba lōna ba bokoenehi.”+ “Ke rōna bana! Re tlile ho uena, etsoe Jehova, u Molimo oa rōna.+ 23 Kannete maralla hammoho le morusu o lithabeng+ ke bohata.+ Kannete poloko ea Iseraele e ho Jehova Molimo oa rōna.+ 24 Empa ntho e hlabisang lihlong+ e qetile ho sehla ha baholo-holo ba rōna ho tloha bocheng ba rōna, mehlape ea bona ea likhutšoane le mehlape ea bona ea liphoofolo tse khōlō, bara ba bona le barali ba bona. 25 Re robala ka lihlong tsa rōna,+ ’me ho tlotloloha ha rōna ho ntse ho re koahela;+ etsoe re sitetsoe Jehova Molimo oa rōna,+ rōna le bo-ntat’a rōna ho tloha bocheng ba rōna ho fihlela letsatsing lena,+ ’me ha rea mamela lentsoe la Jehova Molimo oa rōna.”+